கேள்வி: மூங்கில் அணத்தான் - நடத்தை குறித்து விரிவாக சொல்லுங்கள்.
பதில்: இவ்வகை மூங்கணத்தான், குறிப்பிடத்தக்க வகையில் மரவாழிகளாக இல்லை. மாறாக இவை கூடுதல் நேரம் தரையிலோ அல்லது பாறைகளின் மீது தவழ்ந்தேறியோ பூச்சிகளையும் விதைகளையும் தேடியே செலவிடுகின்றன. இவற்றின் வால் நிறம் வடிவம் மற்றும் இவை நடந்து செல்லும்போது வால் மேல்நோக்கி வளையும் பாங்கு ஆகியவற்றின் மூலம் இவற்றை அணில்களிடம் இருந்து எளிதில் வேறுபடுத்தி அடையாளம் காணலாம். இவை தாழ்ந்த கிளைகளின் மீது ஏறி தலைமுதலாக சறுக்கும் வழக்கமுடையவை.Chorazyna, H., G. Kurup. 1975. Observations on the Ecology and Behaviour of ''Anathana ellioti'' in the Wild. Contemporary Primatology: 5th International Congress of Primatology: 342-344. இப்பழக்கம் தனது வாசனையை விடுக்கவும் கிளைகளில் விடப்பட்டுள்ள மற்ற அணத்தான்களின் வாசனையை நுகர்வதற்குமாக இருக்கலாம். இவை சார்ந்துள்ள உயிரியல் குடும்பத்தில் தொண்டை பகுதியில் வாசனைப்பொருள் சுரப்பிகள் பொதுவாக காணப்படுபவை.